[]

9. การจัดการ

9.1 โครงสร้างการจัดการ โครงสร้างกรรมการบริษัทฯ ประกอบด้วยคณะกรรมการจำนวน 2 ชุด
และคณะอนุกรรมการจำนวน 2 ชุด ได้แก่ คณะกรรมการบริษัท คณะกรรมการตรวจสอบ
และคณะอนุกรรมการพิจารณาผลตอบแทน ซึ่งมีอำนาจหน้าที่ดังนี้

(ก) คณะกรรมการบริษัท มีหน้าที่ให้คำปรึกษาและวางนโยบาย กลยุทธ์ และวิสัยทัศน์ต่างๆ
ในการ-ดำเนินกิจการของบริษัทฯ ณ วันที่ 31 ธันวาคม 2548
คณะกรรมการบริษัทประกอบด้วยกรรมการทั้งหมด 13 ท่าน โดยมีรายละเอียดดังนี้

  ------------------------------ -------------------------------------------
  1. นายสมบูรณ์ ชินสวนานนท์*         ประธานกรรมการและกรรมการอิสระ

  2. นายสาโรช ล้ำเลิศประเสริฐกุล     ประธานกรรมการตรวจสอบและกรรมการอิสระ

  3. นายประวิทย์ ตันติวศินชัย          กรรมการตรวจสอบและกรรมการอิสระ

  4. นายไพรัช สิฏฐกุล*              กรรมการตรวจสอบและกรรมการอิสระ

  5. นายวัฒนา เชียงกูล              กรรมการและกรรมการอิสระ

  6. นายวรสิทธิ์ โภคาชัยพัฒน์          กรรมการและกรรมการอิสระ

  7. นายคเชนทร์ เบญจกุล**          กรรมการและกรรมการอิสระ

  8. รศ. ยืน ภู่วรวรรณ              กรรมการ

  9. นายสุเมธ ดำรงชัยธรรม**        กรรมการ

  10. นายยงศักดิ์ เอกปรัชญาสกุล**     กรรมการ

  11. นายทนง โชติสรยุทธ์            กรรมการและกรรมการผู้จัดการ

  12. นายวิบูลย์ศักดิ์ อุดมวนิช          กรรมการ,
                                 รองกรรมการผู้จัดการและเลขานุการคณะกรรมการบริษัท

  13. นายพงษ์ศักดิ์ ศิวะภัทรกำพล       กรรมการและรองกรรมการผู้จัดการ
  ------------------------------ -------------------------------------------

  หมายเหตุ *ตามมติที่ประชุมคณะกรรมการบริษัท ครั้งที่ 2/2548 เมื่อวันที่ 12 พฤษภาคม 2548
  มีมติแต่งตั้งคุณสมบูรณ์ ชินสวนานนท์ เป็นประธานกรรมการ และแต่งตั้งคุณไพรัช สิฎฐกุล
  เป็นกรรมการตรวจสอบ

  **ตามมติที่ประชุมคณะกรรมการบริษัท ครั้งที่ 3/2548 เมื่อวันที่ 28 มิถุนายน 2548
  มีมติอนุมัติการลาออกจากการเป็นกรรมการบริษัทฯ ของนายสุทธิชัย หยุ่น และ นายธนะชัย
  สันติชัยกูล โดยมีผลตั้งแต่วันที่ 21 มิถุนายน 2548 และอนุมัติการลาออกของนายเสริมสิน
  สมะลาภา โดยมีผลตั้งแต่วันที่ 28 มิถุนายน 2548 เป็นต้นไป ทั้งนี้ได้แต่งตั้งนายสุเมธ
  ดำรงชัยธรรม นายยงศักดิ์ เอกปรัชญาสกุล และนายคเชนทร์ เบญจกุล เป็นกรรมการแทน
  ซึ่งมีผลตั้งแต่วันที่ 28 มิถุนายน 2548 เป็นต้นไป

กรรมการผู้มีอำนาจลงนามแทนบริษัทฯ ประกอบด้วย กรรมการผู้จัดการ และรองกรรมการผู้จัดการ

ลงลายมือชื่อสองในสามและประทับตราสำคัญของบริษัทฯ

ขอบเขตหน้าที่ของคณะกรรมการบริษัท

คณะกรรมการบริษัทมีขอบเขตอำนาจหน้าที่ ในการตัดสินใจและดูแลการดำเนินงานของบริษัทฯ
เว้นแต่เรื่องดังต่อไปนี้ ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนดำเนินการ

1.  เรื่องที่กฎหมายกำหนดให้ต้องใช้มติที่ประชุมผู้ถือหุ้น

2.  การทำรายการที่เกี่ยวโยงกัน
    ซึ่งมีมูลค่าของรายการที่ต้องขออนุมัติที่ประชุมผู้ถือหุ้นตามกฎระเบียบ
    หรือประกาศของตลาดหลักทรัพย์แห่งประเทศไทย
    เกี่ยวกับเรื่องรายการที่เกี่ยวโยงกันของบริษัท จดทะเบียน

3.  การซื้อหรือขายสินทรัพย์สำคัญซึ่งมีมูลค่าของสินทรัพย์ของบริษัท ที่ต้องขออนุมัติที่ประชุมผู้ถือหุ้น
    ทั้งนี้ ตามกฎระเบียบหรือประกาศของตลาดหลักทรัพย์แห่งประเทศไทย
    เกี่ยวกับเรื่องการได้มาหรือจำหน่ายไป ซึ่งสินทรัพย์ของบริษัทจดทะเบียน

ทั้งนี้ได้มีการทบทวนขอบเขตอำนาจหน้าที่ของคณะกรรมการบริษัท
ให้สอดคล้องกับนโยบายการกำกับดูแลกิจการที่ดี (Good Corporate Governance Policy)

นอกจากนี้ บริษัทฯ ได้เล็งเห็นถึงความสำคัญของการกำกับดูแลกิจการที่ดี กรรมการบริษัทจำนวน 9
ท่าน จากทั้งหมดจำนวน 13 ท่าน ได้ผ่านการอบรมหลักสูตร Director Accreditation
Program (DAP) และหลักสูตร Director Certification Program (DCP)
ซึ่งทั้งสองหลักสูตร จัดโดยสมาคมส่งเสริมสถาบันกรรมการบริษัทไทย (Thai Institute of
Directors)

เลขานุการคณะกรรมการบริษัท

มีหน้าที่ในการดูแลให้บริษัทฯ มีการปฏิบัติตามกฎหมาย และข้อกำหนดที่เกี่ยวข้องกับบริษัทฯ

(ข) คณะกรรมการตรวจสอบ มีหน้าที่เสริมสร้างประสิทธิภาพในการดำเนินการ
และการเพิ่มมูลค่าให้องค์กร ซึ่งจะก่อให้เกิดประสิทธิผลต่อ

1.  ความเชื่อมั่นและความน่าเชื่อถือของรายงานทางการเงินเพิ่มมากขึ้น

2.  ปรับปรุงหน้าที่และกระบวนการของการตรวจสอบภายในและภายนอก
    และปรับปรุงให้การสื่อสารระหว่างคณะกรรมการ แผนกตรวจสอบภายใน
    และผู้สอบบัญชีมีประสิทธิภาพมากขึ้น

ณ วันที่ 31 ธันวาคม 2548 คณะกรรมการตรวจสอบมีจำนวน 3 ท่าน
และมีเลขานุการคณะกรรมการตรวจสอบ 1 ท่าน (กรรมการจำนวน 2 ท่าน มีความรู้ความเข้าใจ
หรือมีประสบการณ์ด้านบัญชีหรือการเงิน) ดังรายชื่อต่อไปนี้

+------------------------------+---------------------------------------+
|   1. นายสาโรช ล้ำเลิศประเสริฐกุล | ประธานกรรมการตรวจสอบและกรรมการอิสระ    |
+------------------------------+---------------------------------------+
|   2. นายประวิทย์ ตันติวศินชัย      | กรรมการตรวจสอบและกรรมการอิสระ          |
+------------------------------+---------------------------------------+
|   3. นายไพรัช สิฏฐกุล           | กรรมการตรวจสอบและกรรมการอิสระ          |
+------------------------------+---------------------------------------+
|   4. นายวชิรธรรม ศิริอาชาวัฒนา   | เลขานุการคณะกรรมการตรวจสอบ             |
+------------------------------+---------------------------------------+

ขอบเขตหน้าที่ของคณะกรรมการตรวจสอบ

1.  สอบทานรายงานทางการเงินประจำไตรมาสและประจำปีของบริษัทฯ
    ก่อนนำเสนอต่อคณะกรรมการบริษัทฯ

2.  ทบทวนประสิทธิผลและความพอเพียงของกระบวนการบริหารความเสี่ยง
    และระบบการควบคุมภายใน

3.  ทบทวนประสิทธิผลและความเพียงพอของการตรวจสอบภายใน
    และประเมินผลการปฏิบัติงานของ ผู้ตรวจสอบภายใน

4.  ดูแลให้การดำเนินงานของบริษัทฯ เป็นไปตามพระราชบัญญัติและกฎระเบียบหรือประกาศ
    ของตลาดหลักทรัพย์แห่งประเทศไทย

5.  ดูแลไม่ให้เกิดความขัดแย้งทางผลประโยชน์ และพิจารณาการเปิดเผยข้อมูลของบริษัทฯ
    ในกรณีที่เกิดรายการที่เกี่ยวโยงกัน หรือรายการที่อาจมีความขัดแย้งทางผลประโยชน์
    ให้มีความโปร่งใสและถูกต้อง

6.  พิจารณาคัดเลือกและเสนอแต่งตั้งผู้สอบบัญชี และประเมินผลการปฏิบัติงานของผู้สอบบัญชี

(ค) คณะอนุกรรมการพิจารณาผลตอบแทน แต่งตั้งโดยคณะกรรมการบริษัท
มีหน้าที่ร่วมกันพิจารณาทบทวนการกำหนดผลตอบแทนให้แก่ผู้บริหารของบริษัทฯ
ให้มีความเหมาะสมกับความรับผิดชอบ และตลาดแรงงานภายนอก ณ วันที่ 31 ธันวาคม 2548
คณะอนุกรรมการพิจารณาผลตอบแทนมีจำนวน 3 ท่าน ดังนี้

+-------------------------------------+--------------------------------+
|   1. นายสมบูรณ์ ชินสวนานนท์             | ประธานคณะอนุกรรมการ             |
+-------------------------------------+--------------------------------+
|   2. นายวรสิทธิ์ โภคาชัยพัฒน์             | อนุกรรมการ                      |
+-------------------------------------+--------------------------------+
|   3. นายสุเมธ ดำรงชัยธรรม             | อนุกรรมการ                      |
+-------------------------------------+--------------------------------+

ขอบเขตหน้าที่ของคณะอนุกรรมการพิจารณาผลตอบแทน

1.  เสนอนโยบายและหลักเกณฑ์การจ่ายค่าตอบแทนสำหรับกรรมการ กรรมการผู้จัดการ
    ผู้บริหารระดับสูง ที่ปรึกษาคณะกรรมการ อนุกรรมการชุดต่างๆ ที่คณะกรรมการแต่งตั้ง

2.  พิจารณากำหนดค่าตอบแทนประจำปีของกรรมการ กรรมการผู้จัดการ ผู้บริหารระดับสูง
    ที่ปรึกษาคณะกรรมการ อนุกรรมการชุดต่างๆ ที่คณะกรรมการแต่งตั้ง

(ง) ผู้บริหารของบริษัท ณ วันที่ 31 ธันวาคม 2548 มีทั้งหมด 12 ท่าน ดังนี้ (ผู้บริหารลำดับที่
1 - 8 เป็นผู้บริหารตามนิยามในประกาศของสำนักงาน ก.ล.ต.)

+-------------------------------+--------------------------------------+
|   1. นายทนง โชติสรยุทธ์          |   กรรมการและกรรมการผู้จัดการ            |
+-------------------------------+--------------------------------------+
|   2. นายวิบูลย์ศักดิ์ อุดมวนิช        |   กรรมการและรองกรรมการผู้จัดการ         |
+-------------------------------+--------------------------------------+
|   3. นายพงษ์ศักดิ์ ศิวะภัทรกำพล     |   กรรมการและรองกรรมการผู้จัดการ         |
+-------------------------------+--------------------------------------+
|   4. นางมณฑลี โชติสรยุทธ์         |   ผู้ช่วยกรรมการผู้จัดการ                  |
|                               |   สายงานซีเอ็ดบุ๊คเซ็นเตอร์                |
+-------------------------------+--------------------------------------+
|   5. นางกาญจนา เจริญวงษ์        |   ผู้ช่วยกรรมการผู้จัดการ                  |
|                               |   สายงานขายและจัดจำหน่าย               |
+-------------------------------+--------------------------------------+
|   6. นางนุชนารถ กองวิสัยสุข       |   ผู้ช่วยกรรมการผู้จัดการ สายงานวารสาร     |
+-------------------------------+--------------------------------------+
| 7. นางสาวสจิพัฒน์ พุ่มพึ่งพุทธ        |   ผู้อำนวยการฝ่ายการเงิน                 |
+-------------------------------+--------------------------------------+
|   8. นางสาวอารี แซ่อึ้ง           |   ผู้อำนวยการฝ่ายบัญชี                    |
+-------------------------------+--------------------------------------+
|   9. นายสันต์ สิมะสุวรรณรงค์       |   ผู้อำนวยการฝ่ายวิจัยและพัฒนาทางวิศวกรรม   |
+-------------------------------+--------------------------------------+
| 10. นายวิโรจน์ ลักขณาอดิศร        |                                      |
|                               |  ผู้อำนวยการฝ่ายทรัพยากรบุคคลและพัฒนาองค์กร |
+-------------------------------+--------------------------------------+
| 11. นายอภิชิต สวนอนันตภูมิ         |   ผู้อำนวยการฝ่ายโลจิสติกส์                |
+-------------------------------+--------------------------------------+
| 12. นายเอกสิทธิ์ วิวัฒนาประสิทธิ์     |                                      |
|                               | ผู้อำนวยการฝ่ายการจัดการสารสนเทศเชิงกลยุทธ์ |
+-------------------------------+--------------------------------------+

ขอบเขตหน้าที่ของกรรมการผู้จัดการ กรรมการผู้จัดการของบริษัทฯ
มีอำนาจในการดำเนินงานแทนคณะกรรมการบริษัทฯ ในเรื่องดังนี้

1.  บริหารกิจการของบริษัทฯ ให้เป็นไปตามวัตถุประสงค์และข้อบังคับ
    ตลอดจนระเบียบอำนาจดำเนินการ และมติที่ออกโดยที่ประชุมคณะกรรมการ
    และให้มีอำนาจบังคับบัญชาพนักงานและลูกจ้างของบริษัทฯ และในการบริหารกิจการ
    กรรมการผู้จัดการต้องรับผิดชอบต่อคณะกรรมการ

2.  จ้าง บรรจุ แต่งตั้ง ลงโทษทางวินัยพนักงานและลูกจ้าง และให้พนักงานหรือลูกจ้างพ้นสภาพ
    รวมตลอดทั้งการเลื่อนหรือปรับค่าจ้างของพนักงาน แต่ไม่รวมถึงพนักงานหรือลูกจ้าง
    ซึ่งคณะกรรมการหรือระเบียบข้อบังคับกำหนดให้คณะกรรมการเป็นผู้จ้าง บรรจุ แต่งตั้ง
    ลงโทษทางวินัย หรือเลิกจ้าง

3.  กำหนดเงื่อนไขในการทำงานของพนักงานและลูกจ้าง
    ออกคำสั่งหรือประกาศกำหนดวิธีการบริหารงานและการดำเนินกิจการของบริษัทฯ
    โดยไม่ขัดหรือแย้งกับระเบียบของบริษัทฯ และมติคณะกรรมการ หรือกฎหมายแรงงาน
    หรือกฎหมายอื่นที่เกี่ยวข้อง

4.  ดำเนินกิจการใดๆ ตามระเบียบบริษัทฯ และมติคณะกรรมการ
    รวมทั้งกำหนดหน้าที่ให้พนักงานและลูกจ้างของบริษัทฯ ระดับต่างๆ ปฏิบัติตาม

5.  มีอำนาจกระทำการแทนและผูกพันบริษัทฯ ในการลงนามทำสัญญาอนุญาตให้ใช้ลิขสิทธิ์ต่างๆ
    และสัญญาอื่นใดที่เกี่ยวข้องกับลิขสิทธิ์ โดยใช้ความระมัดระวังตามสมควร
    เพื่อมิให้มีการละเมิดลิขสิทธิ์ของผู้อื่น

6.  กิจการเกี่ยวกับบุคคลภายนอก ให้กรรมการผู้จัดการ และกรรมการผู้มีอำนาจลงนาม
    มีอำนาจกระทำการแทนและผูกพันบริษัทฯ ได้ในขอบเขตแห่งอำนาจหน้าที่ที่ระบุไว้ในข้อ 1
    เว้นแต่รายการที่กรรมการผู้จัดการและกรรมการผู้มีอำนาจลงนามอาจมีความขัดแย้ง
    มีส่วนได้เสีย หรือมีความขัดแย้งทางผลประโยชน์กับบริษัทฯ หรือบริษัทย่อย
    จะกระทำได้ต่อเมื่อได้รับมติที่ประชุมคณะกรรมการที่มีกรรมการอิสระเข้าร่วมประชุมด้วยเท่านั้น
    เพื่อการนี้กรรมการผู้จัดการ และกรรมการผู้มีอำนาจลงนาม
    จะมอบอำนาจให้บุคคลใดกระทำกิจการเฉพาะอย่างแทนก็ได้

7.  เมื่อกรรมการผู้จัดการไม่อยู่ หรือไม่สามารถปฏิบัติหน้าที่ได้
    หากเป็นงานประจำวันตามปกติโดยทั่วไปให้รองกรรมการผู้จัดการ
    เป็นผู้พิจารณาอนุมัติแทนตามความจำเป็นและเหมาะสม แล้วรายงาน
    หรือเสนอกรรมการผู้จัดการโดยตรงในภายหลัง นอกเหนือจากนั้น
    ให้เสนอต่อประธานกรรมการเป็นผู้พิจารณาอนุมัติ
    หรือในกรณีที่ตำแหน่งกรรมการผู้จัดการว่างลง
    และยังไม่มีการ-แต่งตั้งกรรมการผู้จัดการคนใหม่ ให้คณะกรรมการเป็นผู้แต่งตั้งผู้รักษาการแทน
    โดยอาจจะคัดเลือกจากกรรมการหรือผู้ถือหุ้น ท่านใดท่านหนึ่งก็ได้
    ซึ่งมีคุณสมบัติและไม่มีลักษณะต้องห้ามตามข้อบังคับของบริษัทฯ

คณะกรรมการและผู้บริหารของบริษัทฯ มีคุณสมบัติครบตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์เกี่ยวกับเรื่องการขออนุญาตและการอนุญาตให้เสนอขายหุ้นที่ออกใหม่

ทั้งนี้รายละเอียดประวัติกรรมการและผู้บริหารตามเอกสารแนบ 1

9.2 การสรรหากรรมการและผู้บริหาร บริษัทฯ ไม่มีคณะกรรมการสรรหาโดยเฉพาะ ทั้งนี้
การคัดเลือกบุคคลที่จะได้รับการแต่งตั้งให้ดำรงตำแหน่งกรรมการและผู้บริหาร ดำเนินการดังนี้

องค์ประกอบและการแต่งตั้งคณะกรรมการบริษัท ตามข้อบังคับของบริษัทฯ คณะกรรมการของบริษัทมีไม่น้อยกว่า 5 คน และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร

ในการลงคะแนนเสียงเลือกตั้งกรรมการ ที่ประชุมผู้ถือหุ้นจะเลือกตั้งกรรมการ
โดยให้นับว่าผู้ถือหุ้นมีคะแนนเสียงเท่ากับหนึ่งหุ้นต่อหนึ่งเสียง
และผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมด
เลือกตั้งบุคคลคนเดียวหรือหลายคนเป็นกรรมการก็ได้

บุคคลซึ่งได้รับคะแนนเสียงเห็นชอบสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา
มีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น ให้เลือกโดยวิธีจับสลาก
เพื่อให้ได้จำนวนกรรมการที่จะพึงเลือกตั้งในครั้งนั้น

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

ห้ามมิให้กรรมการประกอบกิจการ เข้าเป็นหุ้นส่วน หรือเข้าเป็นผู้ถือหุ้นในนิติบุคคลอื่น
ที่มีสภาพอย่างเดียวกัน และเป็นการแข่งขันกับกิจการของบริษัทฯ
เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

กรรมการต้องแจ้งให้บริษัทฯ ทราบโดยไม่ชักช้า หากมีส่วนได้เสียในสัญญาที่ทำกับบริษัทฯ หรือถือหุ้น
หรือหุ้นกู้เพิ่มขึ้นหรือลดลงในบริษัทฯ หรือบริษัทในเครือ

กรรมการ 2 ใน 3 ท่าน ที่ได้รับอนุมัติจากที่ประชุมคณะกรรมการ
ลงลายมือชื่อร่วมกันและประทับตราสำคัญของบริษัทฯ จึงจะมีผลผูกพันกับบริษัทฯ ได้
คณะกรรมการสามารถกำหนดชื่อกรรมการผู้มีอำนาจลงนามผูกพันพร้อมประทับตราสำคัญบริษัทฯ

องค์ประกอบและการแต่งตั้งคณะกรรมการตรวจสอบ คณะกรรมการบริษัท เป็นผู้แต่งตั้งคณะกรรมการตรวจสอบ โดยแต่งตั้งบุคคลที่มีคุณสมบัติครบถ้วนตามประกาศของตลาดหลักทรัพย์ 

องค์ประกอบและการแต่งตั้งคณะอนุกรรมการพิจารณาผลตอบแทน คณะกรรมการบริษัท เป็นผู้แต่งตั้งคณะอนุกรรมการพิจารณาผลตอบแทน โดยแต่งตั้งจากกรรมการและบุคคลภายนอก ซึ่งเป็นผู้เชี่ยวชาญธุรกิจสิ่งพิมพ์ 

กรรมการที่เป็นตัวแทนของผู้ถือหุ้นรายใหญ่ ณ วันที่ 31 ธันวาคม 2548 บริษัทฯ
มีกรรมการที่เป็นตัวแทนจากผู้ถือหุ้นรายใหญ่ จำนวน 2 ท่าน โดยเป็นตัวแทนจาก บริษัท จีเอ็มเอ็ม
แกรมมี่ จำกัด (มหาชน)

9.3 ค่าตอบแทนผู้บริหาร

(ก) ค่าตอบแทนกรรมการบริษัทฯ ในฐานะกรรมการประจำปี 2548 รวมจำนวน 17 ท่าน

+-------------------+-------+-------+-------+-------+-------+-------+
| รายชื่อกรรมการ      | ค่า    |       |       |       | ค่าต   | รวม   |
|                   | ตอบแท |       |       |       | อบแทน |       |
| ที่ได้รับค่าตอบ แทน    | นที่เป็น |       |       |       | ท     |       |
|                   | ตัวเงิน |       |       |       | ี่ไม่เป็น |       |
|                   |       |       |       |       |       |       |
|                   |       |       |       |       | ตัวเงิน |       |
+===================+=======+=======+=======+=======+=======+=======+
|                   | ค่าเบี้ย | ค่าบ   | เงินป  | ค่าตอบ |       |       |
|                   | ประชุม | ำเหน็จ | ระจำต | แทนอื่น |       |       |
|                   |       |       | ำแหน่ง | ๆ     |       |       |
+-------------------+-------+-------+-------+-------+-------+-------+
| 1. นายสมบูรณ์       | 12    | 17    | 14    | -     | -     | 43    |
| ชินสวนานนท์*        | 4,000 | 0,000 | 0,800 |       |       | 4,800 |
+-------------------+-------+-------+-------+-------+-------+-------+
| 2. นายสาโรช       | 11    | 19    | 12    | -     | -     | 42    |
| ล้ำเลิศประเสริฐกุล    | 0,000 | 0,000 | 0,000 |       |       | 0,000 |
+-------------------+-------+-------+-------+-------+-------+-------+
| 3. นายประวิทย์      | 7     | 17    | 7     | -     | -     | 31    |
| ตันติวศินชัย          | 5,000 | 0,000 | 2,000 |       |       | 7,000 |
+-------------------+-------+-------+-------+-------+-------+-------+
| 4. นายไพรัช สิฏฐกุล* | 8     | 12    | 6     | -     | -     | 26    |
|                   | 4,000 | 0,000 | 3,290 |       |       | 7,290 |
+-------------------+-------+-------+-------+-------+-------+-------+
| 5. นายวัฒนา เชียงกูล | 5     | 12    | 4     | -     | -     | 21    |
|                   | 0,000 | 0,000 | 8,000 |       |       | 8,000 |
+-------------------+-------+-------+-------+-------+-------+-------+
| 6. นายวรสิทธิ์       | 5     | 12    | 4     | -     | -     | 21    |
| โภคาชัยพัฒน์         | 0,000 | 0,000 | 8,000 |       |       | 8,000 |
+-------------------+-------+-------+-------+-------+-------+-------+
| 7. นายคเชนทร์      | 2     | -     | 2     | -     | -     | 4     |
| เบญจกุล**          | 0,000 |       | 4,000 |       |       | 4,000 |
+-------------------+-------+-------+-------+-------+-------+-------+
| 8. รศ.ยืน ภู่วรวรรณ  | 7     | 12    | 4     | -     | -     | 23    |
|                   | 0,000 | 0,000 | 8,000 |       |       | 8,000 |
+-------------------+-------+-------+-------+-------+-------+-------+
| 9. นายสุเมธ        | 2     | -     | 2     | -     | -     | 4     |
| ดำรงชัยธรรม**      | 0,000 |       | 4,000 |       |       | 4,000 |
+-------------------+-------+-------+-------+-------+-------+-------+
| 10. นายยงศักดิ์      | 2     | -     | 2     | -     | -     | 4     |
| เอกปรัชญาสกุล**     | 0,000 |       | 4,000 |       |       | 4,000 |
+-------------------+-------+-------+-------+-------+-------+-------+
| 11. นายทนง        | 7     | 12    | 4     | -     | -     | 23    |
| โชติสรยุทธ์          | 0,000 | 0,000 | 8,000 |       |       | 8,000 |
+-------------------+-------+-------+-------+-------+-------+-------+
| 12. นายวิบูลย์ศักดิ์    | 7     | 12    | 4     | -     | -     | 23    |
| อุดมวนิช            | 0,000 | 0,000 | 8,000 |       |       | 8,000 |
+-------------------+-------+-------+-------+-------+-------+-------+
| 13. นายพงษ์ศักดิ์     | 7     | 12    | 4     | -     | -     | 23    |
| ศิวะภัทรกำพล        | 0,000 | 0,000 | 8,000 |       |       | 8,000 |
+-------------------+-------+-------+-------+-------+-------+-------+
| 14. นายธนาชัย      | 2     | 20    | 6     | -     | -     | 28    |
| ธีรพัฒนวงศ์          | 0,000 | 0,000 | 0,000 |       |       | 0,000 |
+-------------------+-------+-------+-------+-------+-------+-------+
| 15. นายสุทธิชัย      | 3     | 12    | 2     | -     | -     | 17    |
| หยุ่น**             | 0,000 | 0,000 | 4,000 |       |       | 4,000 |
+-------------------+-------+-------+-------+-------+-------+-------+
| 16. นายธนะชัย      | 1     | -     | 6,580 | -     | -     | 1     |
| สันติชัยกูล**         | 0,000 |       |       |       |       | 6,580 |
+-------------------+-------+-------+-------+-------+-------+-------+
| 17. นายเสริมสิน     | 3     | 12    | 2     | -     | -     | 17    |
| สมะลาภา**         | 0,000 | 0,000 | 4,000 |       |       | 4,000 |
+-------------------+-------+-------+-------+-------+-------+-------+
| รวม               | 92    | 1,81  | 87    | -     | -     | 3,60  |
|                   | 3,000 | 0,000 | 0,670 |       |       | 3,670 |
+-------------------+-------+-------+-------+-------+-------+-------+

  หมายเหตุ *ตามมติที่ประชุมคณะกรรมการบริษัท ครั้งที่ 2/2548 เมื่อวันที่ 12 พฤษภาคม 2548
  มีมติแต่งตั้งนายสมบูรณ์ ชินสวนานนท์ เป็นประธานกรรมการ และแต่งตั้งนายไพรัช สิฎฐกุล
  เป็นกรรมการตรวจสอบ

  **ตามมติที่ประชุมคณะกรรมการบริษัท ครั้งที่ 3/2548 เมื่อวันที่ 28 มิถุนายน 2548
  มีมติอนุมัติการลาออกจากการเป็นกรรมการบริษัทฯ ของนายสุทธิชัย หยุ่น และ นายธนะชัย
  สันติชัยกูล โดยมีผลตั้งแต่วันที่ 21 มิถุนายน 2548 และอนุมัติการลาออกของนายเสริมสิน
  สมะลาภา โดยมีผลตั้งแต่วันที่ 28 มิถุนายน 2548 เป็นต้นไป ทั้งนี้ได้แต่งตั้งนายสุเมธ
  ดำรงชัยธรรม นายยงศักดิ์ เอกปรัชญาสกุล และนายคเชนทร์ เบญจกุล เป็นกรรมการแทน
  ซึ่งมีผลตั้งแต่วันที่ 28 มิถุนายน 2548 เป็นต้นไป

(2) ค่าตอบแทนกรรมการบริษัทที่เป็นผู้บริหาร และผู้บริหารของบริษัทจำนวน 4
    รายแรกต่อจากกรรมการผู้จัดการและผู้บริหารทุกรายที่อยู่ในลำดับขั้นเดียวกับผู้บริหารรายที่ 4
    โดยไม่รวมผู้อำนวยการฝ่ายการเงิน และผู้อำนวยการฝ่ายบัญชี รวมจำนวน 6 ท่าน

+---------------------------+--------+----------+--------+----------+
| รายการ                    | ค่าตอบ  |          | ค      |          |
|                           | แทนที่เป |          | ่าตอบแท |          |
|                           | ็นตัวเงิน |          | นที่ไม่เป |          |
|                           |        |          | ็นตัวเงิน |          |
+---------------------------+--------+----------+--------+----------+
|                           | จำ     | จำน      | จำ     | จำน      |
|                           | นวนราย | วนเงินรวม | นวนราย | วนเงินรวม |
|                           | (หน่วย) |          |        |          |
|                           |        | (บาท)    | (หน่วย) | (บาท)    |
+---------------------------+--------+----------+--------+----------+
| เงินเดือน                   | 6      | 12       | -      | -        |
|                           |        | ,398,196 |        |          |
+---------------------------+--------+----------+--------+----------+
| โบนัส                      | 6      | 4        | -      | -        |
|                           |        | ,779,932 |        |          |
+---------------------------+--------+----------+--------+----------+
| ค่าตอบแทนอื่น :-             |        |          |        |          |
+---------------------------+--------+----------+--------+----------+
| - เงินสมทบกองทุนสำรองเลี้ยงชีพ | 6      | 1        | -      | -        |
|                           |        | ,318,268 |        |          |
+---------------------------+--------+----------+--------+----------+
| - ค่าพาหนะ                 | 6      | 576,000  | -      | -        |
+---------------------------+--------+----------+--------+----------+
|   -                       | -      | -        | 6      | 5        |
|   ผลต่างระหว่างรา           |        |          |        | ,033,953 |
| คาตลาดกับราคาใช้สิทธิซื้อหุ้นสามัญ |        |          |        |          |
|   (ESOP) ที่ใช้ในปี 2548      |        |          |        |          |
+---------------------------+--------+----------+--------+----------+
| รวม                       |        | 19       |        | 5        |
|                           |        | ,072,396 |        | ,033,953 |
+---------------------------+--------+----------+--------+----------+

9.4 การกำกับดูแลกิจการ บริษัทฯ ให้ความสำคัญ และจัดให้มีกระบวนการกำกับดูแลกิจการที่ดี
โดยมีคณะกรรมการตรวจสอบ ซึ่งเป็นเครื่องมือที่สำคัญของคณะกรรมการบริษัท
ในการกำกับดูแลการดำเนินงานและการบริหารงานของบริษัทฯ
ให้ได้มาตรฐานและเป็นไปในแนวทางที่ถูกต้อง
คณะกรรมการตรวจสอบมีคุณสมบัติและขอบเขตการดำเนินงาน
ภายใต้ข้อกำหนดตามประกาศตลาดหลักทรัพย์แห่งประเทศไทย

นโยบายเกี่ยวกับการกำกับดูแลกิจการ

คณะกรรมการบริษัทฯ ได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของกิจการ และเพิ่มความเชื่อมั่นให้แก่ผู้ถือหุ้น ผู้ลงทุน
และผู้เกี่ยวข้องทุกฝ่าย จึงได้กำหนดนโยบายการกำกับดูแลกิจการ เป็นลายลักษณ์อักษร
โดยครอบคลุมสาระสำคัญดังนี้

-   การปฏิบัติต่อผู้ถือหุ้นและผู้มีส่วนได้เสีย อย่างเท่าเทียมกัน เป็นธรรมต่อทุกฝ่าย

-   คณะกรรมการ มีความมุ่งมั่นในการสร้างมูลค่าเพิ่มแก่กิจการในระยะยาว
    บริหารงานด้วยความ-รอบคอบและระมัดระวัง
    รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
    เพื่อให้เกิดประโยชน์สูงสุดต่อผู้ถือหุ้น ดูแลมิให้เกิดปัญหาความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

-   การดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   การดำเนินธุรกิจโดยคำนึงถึงความเสี่ยงอยู่เสมอ
    โดยมีการควบคุมและบริหารความเสี่ยงที่เหมาะสม

-   บริษัทฯ มีการกำหนดจริยธรรมธุรกิจ เพื่อให้กรรมการ ผู้บริหาร
    และพนักงานทุกคนถือปฏิบัติแล้ว

  สิทธิของผู้ถือหุ้น

ในปี 2548 บริษัทฯ มีการประชุมผู้ถือหุ้น 1 ครั้ง โดยเป็นการประชุมสามัญประจำปี 2548
ซึ่งการประชุมได้จัดที่บริษัทฯ และบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมวาระต่างๆ
ให้ผู้ถือหุ้นทราบล่วงหน้าก่อนวันประชุม 14 วันทำการ
โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้อง ครบถ้วน
เพื่อให้ผู้ถือหุ้นสามารถตรวจสอบได้

ตั้งแต่ปี 2546 เป็นต้นมา บริษัทฯ ได้เริ่มดำเนินการเพิ่มทางเลือกให้แก่ผู้ถือหุ้น
โดยให้กรรมการอิสระเป็นผู้รับมอบอำนาจจากผู้ถือหุ้น ในกรณีที่ผู้ถือหุ้นไม่สามารถเข้าประชุมได้
และบริษัทฯ มีนโยบายที่จะปรับปรุงข้อมูลประกอบการประชุมผู้ถือหุ้น เพื่อให้มีรายละเอียดมากยิ่งขึ้น
เนื่องจากบริษัทฯ ตระหนักถึงความสำคัญ ของสิทธิของผู้ถือหุ้นในการเข้าถึงข้อมูลของบริษัทฯ
โดยจะได้เพิ่มรายละเอียดของเรื่องเพื่อพิจารณาเหตุผลความจำเป็น
ผลกระทบทั้งด้านบวกและลบในแต่ละวาระ นอกจากนั้นบริษัทฯ ยังเผยแพร่ข้อมูลข่าวสารให้แก่
ผู้ถือหุ้นอย่างสม่ำเสมอ ผ่านช่องทางของตลาดหลักทรัพย์ฯ
และจัดให้มีช่องทางที่ผู้ถือหุ้นรายย่อยสามารถติดต่อขอข้อมูลได้โดยตรงทาง E-mail :
ir@se-ed.com ซึ่งทำให้ผู้ถือหุ้นรายย่อยสามารถติดต่อขอข้อมูลได้โดยตรงจากเลขานุการบริษัท
หรือหน่วยงานนักลงทุนสัมพันธ์

สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทฯ หรือผู้มีส่วนได้เสียภายนอก ได้แก่ คู่ค้า คู่แข่ง นักเขียน ผู้แปล
เจ้าหน้าที่ภาครัฐ และหน่วยงานอื่นๆ ที่เกี่ยวข้อง เนื่องจากบริษัทฯ
ได้ตระหนักถึงแรงสนับสนุนจากผู้มีส่วนได้เสียต่างๆ ซึ่งจะสร้างความสามารถในการแข่งขัน
และสร้างกำไรให้แก่บริษัทฯ ซึ่งถือว่าเป็นการสร้างความสำเร็จในระยะยาวของบริษัทฯ ได้
โดยบริษัทฯ ได้กำหนดแนวทางการปฏิบัติเป็นลายลักษณ์อักษร ไว้ในนโยบายการกำกับดูแลกิจการ

การประชุมผู้ถือหุ้น

บริษัทฯ กำหนดให้มีการประชุมสามัญผู้ถือหุ้นปีละครั้งภายในไม่เกิน 4 เดือน
นับแต่วันสิ้นสุดของรอบปีบัญชีของบริษัท
และจัดกระบวนการประชุมผู้ถือหุ้นที่สนับสนุนให้ผู้ถือหุ้นได้สิทธิที่เท่าเทียมกันทุกราย
โดยจัดส่งหนังสือเชิญประชุมที่มีรายละเอียดระเบียบวาระการประชุม
เอกสารประกอบระเบียบวาระต่าง ๆ พร้อมความเห็นของคณะกรรมการบริษัทฯ หนังสือมอบฉันทะ
และรายชื่อของกรรมการอิสระ เพื่อให้ผู้ถือหุ้นสามารถเลือกที่จะมอบฉันทะให้เข้าประชุมแทนได้
รวมทั้งแผนที่แสดงสถานที่ประชุม ส่งให้แก่ผู้ถือหุ้นล่วงหน้าไม่น้อยกว่า 14 วัน
ซึ่งในหนังสือเชิญประชุม จะแจ้งรายละเอียดของเอกสารที่ผู้ถือหุ้นจะต้องนำมาแสดงในวันประชุมด้วย
เพื่อรักษาสิทธิในการเข้าประชุม

ก่อนเริ่มการประชุมทุกครั้ง ประธานกรรมการจะชี้แจงวิธีการลงคะแนนและนับคะแนน โดยบริษัทฯ
ได้แสดงขั้นตอนการนับคะแนน และแสดงสรุปผลคะแนนทุกขั้นตอนอย่างชัดเจนในห้องประชุม
ในระหว่าง การประชุม บริษัทฯ ได้จัดสรรเวลาในการประชุมอย่างเพียงพอ
และเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
โดยกรรมการที่เกี่ยวข้อง โดยเฉพาะประธานคณะกรรมการตรวจสอบ
ประธานคณะกรรมการชุดต่างๆ และกรรมการผู้จัดการ
ได้เข้าร่วมประชุมผู้ถือหุ้นเพื่อตอบคำถามในที่ประชุม
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม
เพื่อให้ผู้ถือหุ้นสามารถตรวจสอบได้ นอกจากนี้ในกรณีที่ผู้ถือหุ้นไม่สามารถเข้าร่วมประชุมได้ บริษัทฯ
ได้เปิดโอกาสให้ผู้ถือหุ้นมอบฉันทะให้บุคคลอื่น กรรมการอิสระ กรรมการผู้จัดการ
หรือเลขานุการบริษัทฯ เข้าร่วมประชุมแทน บริษัทฯ
ได้เปิดให้ผู้ถือหุ้นลงทะเบียนล่วงหน้าก่อนการประชุมอย่างน้อย 1 ชั่วโมงเสมอ

ทั้งนี้ สำหรับวาระการประชุมผู้ถือหุ้นที่สำคัญ ได้แก่

-   การแต่งตั้งคณะกรรมการ : บริษัทฯ
    เปิดโอกาสให้ผู้ถือหุ้นสามารถเลือกกรรมการเป็นรายบุคคล
    โดยได้ให้รายละเอียดประวัติกรรมการ และการเข้าร่วมประชุมคณะกรรมการบริษัทฯ
    อย่างครบถ้วน

-   การแต่งตั้งผู้สอบบัญชี : บริษัทฯ ได้ให้รายละเอียดเกี่ยวกับชื่อผู้สอบบัญชี สำนักงานสอบบัญชี
    ค่าตอบแทน เหตุผลของการคัดเลือกผู้สอบบัญชี คุณภาพของการปฏิบัติงานในช่วงปีที่ผ่านมา
    และความสัมพันธ์กับบริษัทฯ

-   การจัดสรรกำไร : บริษัทฯ ได้ให้รายละเอียดเกี่ยวกับการจัดสรรกำไรและเงินทุนสำรอง
    จำนวนเงินปันผล ซึ่งเป็นไปตามนโยบายการจ่ายเงินปันผลของบริษัทฯ
    และวันปิดสมุดทะเบียนเพื่อกำหนดสิทธิในการรับเงินปันผล

-   ค่าตอบแทนกรรมการ : บริษัทฯ ได้ให้รายละเอียดเกี่ยวกับจำนวนเงินค่าตอบแทนที่เสนอ
    ซึ่งเป็นไปตามนโยบายและเงื่อนไขของค่าตอบแทนกรรมการ ที่ได้ผ่านการพิจารณากลั่นกรอง
    โดยคณะอนุกรรมการพิจารณาผลตอบแทน

ภาวะผู้นำและวิสัยทัศน์

คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย
และแผนธุรกิจของบริษัทฯ ตลอดจนกำกับดูแล
ให้ฝ่ายจัดการดำเนินการให้เป็นไปตามแผนธุรกิจที่กำหนดไว้ อย่างมีประสิทธิภาพ และมีประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

คณะกรรมการได้จัดให้บริษัทฯ มีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัทฯ

คณะกรรมการเป็นผู้พิจารณาการกำหนดและแยกบทบาทหน้าที่
และความรับผิดชอบระหว่างคณะกรรมการ อนุกรรมการ และฝ่ายจัดการอย่างชัดเจน
ดังรายละเอียดในข้อ 9.1 โครงสร้างการจัดการ รวมทั้งมีการสื่อสารบทบาท หน้าที่
และความรับผิดชอบดังกล่าวต่อกรรมการ อนุกรรมการ ฝ่ายจัดการ และพนักงานของบริษัทฯ
อย่างสม่ำเสมอ

ความขัดแย้งทางผลประโยชน์

เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบ
เมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโยบายและวิธีการดูแล ไม่ให้ผู้บริหารและผู้เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

รายการที่อาจมีความขัดแย้งทางผลประโยชน์
คณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์
โดยกำหนดราคาและเงื่อนไขเสมือนการทำรายการกับบุคคลภายนอก (Arm’s Length Basis)
โดยรายการระหว่างกันที่มีสาระสำคัญจะเปิดเผยรายละเอียด มูลค่ารายการ คู่สัญญา
เหตุผล/ความจำเป็น ในรายงานประจำปีและแบบแสดงรายการข้อมูลประจำปี

การดูแลเรื่องการใช้ข้อมูลภายใน บริษัทฯ
กำหนดให้ผู้บริหารรายงานการเปลี่ยนแปลงการถือหลักทรัพย์
ต่อสำนักงานกำกับหลักทรัพย์และตลาดหลักทรัพย์ ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และกำหนดให้การนำเอกสารหรือข้อมูลของบริษัทฯ ไปใช้เพื่อประโยชน์ส่วนตัว
หรือนำออกนอกบริษัทฯ ก่อนได้รับอนุญาต
รวมทั้งการนำข้อมูลงบการเงินไปใช้เพื่อการซื้อขายหลักทรัพย์ในช่วง 1 เดือน
ก่อนที่จะเผยแพร่ต่อสาธารณชน เป็นการกระทำผิดวินัยของบริษัทฯ
หากผู้บริหารหรือพนักงานคนใดกระทำผิดวินัย จะได้รับโทษตั้งแต่การตักเตือน การตัดค่าจ้าง
การพักงานโดยไม่ได้รับค่าจ้าง จนถึงการเลิกจ้าง

จริยธรรมธุรกิจ

บริษัทฯ ได้ยึดมั่นในการกระทำสิ่งที่ถูกต้อง เป็นแนวทางดำเนินธุรกิจของกรรมการและพนักงานทุกคน
โดยบริษัทฯ ได้ประกาศบังคับใช้จรรยาบรรณพนักงาน และจรรยาบรรณในการดำเนินธุรกิจ
เพื่อให้กรรมการ ผู้บริหาร และพนักงานทุกคน
ได้ยึดถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์ สุจริต
และเที่ยงธรรม ทั้งการปฏิบัติต่อบริษัทฯ และผู้มีส่วนได้เสียทุกกลุ่ม สาธารณชน และสังคม บริษัทฯ
มอบหมายให้แผนกตรวจสอบภายใน ติดตามดูแลการปฏิบัติตามจรรยาบรรณอย่างสม่ำเสมอ
และได้กำหนดโทษทางวินัยในกรณีละเมิดจรรยาบรรณไว้ด้วย

คณะกรรมการมีความเชื่อมั่นเป็นอย่างยิ่งว่า กระบวนการการกำกับดูแลกิจการที่ดี จะช่วยส่งเสริม
การดำเนินงานของบริษัทฯ และเป็นหัวใจในการบรรลุเป้าหมายพื้นฐานที่สำคัญอย่างหนึ่ง
อันจะส่งผลให้เกิด การเพิ่มมูลค่าสูงสุดให้แก่ผู้ถือหุ้น คุณค่าที่บริษัทฯ มุ่งหวัง
และคาดหวังให้กรรมการและพนักงานทุกคนถือปฏิบัติในทุกภารกิจ ได้แก่

-   การให้ความสำคัญสูงสุดต่อการสร้างความพึงพอใจของลูกค้า

-   ความเชื่อมั่นในการทำงานร่วมกัน

-   การอุทิศต่องานอย่างมืออาชีพโดยมีคุณธรรม

-   การยึดมั่นในหลักการของระเบียบวินัยการปฏิบัติงานที่ดี

-   การพร้อมในการตอบสนองต่อทุกสถานการณ์

การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 13 ท่าน ประกอบด้วย

-   กรรมการที่เป็นผู้บริหาร จำนวน 3 ท่าน

-   กรรมการที่ไม่ได้เป็นผู้บริหารและไม่ได้เป็นกรรมการอิสระ จำนวน 3 ท่าน

-   กรรมการที่เป็นอิสระ จำนวน 7 ท่าน

ดังนั้น บริษัทฯ มีกรรมการที่เป็นอิสระทั้งหมด 7 ท่าน คิดเป็นร้อยละ 53.85 ของกรรมการทั้งคณะ

ทั้งนี้ คณะกรรมการบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติของที่ประชุมผู้ถือหุ้น ด้วยความซื่อสัตย์สุจริต
และความระมัดระวังรักษา ผลประโยชน์ของบริษัทฯ โดยกรรมการบริษัทฯ
มีวาระการดำรงตำแหน่งที่แน่นอน ซึ่งตามข้อบังคับของบริษัทฯ กำหนดไว้ว่า
ในการประชุมสามัญประจำปีทุกครั้ง ให้กรรมการจำนวน 1 ใน 3 ออกจากตำแหน่ง
โดยให้กรรมการ ที่ดำรงตำแหน่งนานที่สุดเป็นผู้ออกจากตำแหน่ง

คณะกรรมการบริษัทฯ ได้พิจารณากำหนดนิยาม “กรรมการอิสระ“
ตามกรอบขั้นต่ำของนิยามกรรมการอิสระ ที่ประกาศโดยสำนักงานคณะกรรมการ ก.ล.ต.
และตลาดหลักทรัพย์แห่งประเทศไทย ดังต่อไปนี้

1.  ถือหุ้นไม่เกิน 5% ของจำนวนหุ้นที่มีสิทธิออกเสียงทั้งหมด ในบริษัทในเครือ บริษัทร่วม
    ทั้งนี้นับรวมหุ้นที่ถือโดยผู้เกี่ยวข้อง ได้แก่ คู่สมรสและบุตรที่ยังไม่บรรลุนิติภาวะ

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือเป็นบุคคลที่อาจมีความ-ขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ หรือผู้ถือหุ้นรายใหญ่

การรวมหรือแยกตำแหน่ง

ประธานกรรมการไม่เป็นบุคคลเดียวกับกรรมการผู้จัดการ
นอกจากนี้โครงสร้างคณะกรรมการของบริษัทประกอบด้วยกรรมการที่เป็นอิสระจำนวน 7 ท่าน
ซึ่งจะทำให้เกิดการถ่วงดุลและการสอบทานการบริหารงาน

ประธานกรรมการเป็นผู้นำ และเป็นผู้ควบคุมการประชุมคณะกรรมการบริษัทฯ
ให้มีประสิทธิภาพและประสิทธิผล
โดยการสนับสนุนและผลักดันให้กรรมการทุกคนมีส่วนร่วมในการประชุม เช่น
การตั้งคำถามที่สำคัญต่างๆ หารือ ช่วยเหลือแนะนำ และสนับสนุนการดำเนินธุรกิจของฝ่ายจัดการ
ผ่านทางกรรมการผู้จัดการอย่างสม่ำเสมอ แต่จะไม่เข้าไปก้าวก่ายในงานประจำ
ที่ฝ่ายจัดการมีหน้าที่เป็นผู้รับผิดชอบดูแล และมีกรรมการผู้จัดการเป็นหัวหน้าของฝ่ายจัดการ
คณะกรรมการได้มอบอำนาจให้กรรมการผู้จัดการ หรือผู้รับมอบอำนาจเท่านั้น
เป็นผู้ที่มีอำนาจลงนามผูกพันแทนบริษัทฯ ตามอำนาจที่มอบไว้
กรรมการผู้จัดการได้มอบอำนาจให้ฝ่ายจัดการบริหารงานอย่างมีประสิทธิภาพ
ตามอำนาจหน้าที่ที่รับผิดชอบที่ได้กำหนดไว้อย่างชัดเจน
ทั้งนี้จะเห็นว่าอำนาจของคณะกรรมการและฝ่ายจัดการ
ได้มีการแบ่งแยกบทบาทหน้าที่อย่างชัดเจนไม่ก้าวก่ายต่อกัน

ค่าตอบแทนกรรมการและผู้บริหาร

นโยบายค่าตอบแทนกรรมการได้กำหนดไว้อย่างชัดเจนและโปร่งใส โดยค่าตอบแทนอยู่ในระดับเดียว
กับอุตสาหกรรม และสูงเพียงพอที่จะดูแลและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว กรรมการที่ได้รับมอบหมายให้เป็นกรรมการตรวจสอบ
จะได้รับค่าตอบแทนเพิ่มตามปริมาณงานที่เพิ่มขึ้น

ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทฯ กำหนด
ซึ่งเชื่อมโยงกับผลการดำเนินงานของบริษัทฯ และผลการบริหารงานของผู้บริหารแต่ละท่าน
โดยคณะอนุกรรมการพิจารณาผลตอบแทนเป็นผู้พิจารณา
และนำเสนอจำนวนค่าตอบแทนที่เหมาะสมต่อคณะกรรมการบริษัทฯ เพื่อพิจารณาและอนุมัติขั้นสุดท้าย

ในปี 2548 บริษัทฯ ได้จ่ายค่าตอบแทนต่างๆ ให้แก่กรรมการและผู้บริหาร รวมทั้งสิ้น 27.71
ล้านบาท โดยแบ่งเป็นค่าตอบแทนที่เป็นตัวเงิน 22.68 ล้านบาท และค่าตอบแทนที่ไม่เป็นตัวเงิน
5.03 ล้านบาท ตามรายละเอียดในข้อ 9.3 ค่าตอบแทนผู้บริหาร

การประชุมคณะกรรมการ

คณะกรรมการมีการกำหนดการประชุมล่วงหน้า และมีการประชุมพิเศษเพิ่มตามความจำเป็น
โดยมีการกำหนดวาระชัดเจนไว้ล่วงหน้า และมีวาระพิจารณาติดตามผลการดำเนินงานเป็นประจำ
เลขานุการบริษัทฯ ได้จัดหนังสือเชิญประชุมพร้อมระเบียบวาระการประชุมและเอกสาร
ก่อนการประชุมล่วงหน้าอย่างน้อย 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม โดยในปี 2548
ที่ผ่านมา คณะกรรมการมีการประชุมทั้งสิ้น 5 ครั้ง คณะกรรมการตรวจสอบมีการประชุมทั้งสิ้น 5
ครั้ง คณะอนุกรรมการพิจารณาผลตอบแทนมีการประชุมทั้งสิ้น 1 ครั้ง

ทั้งนี้ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องตรวจสอบได้

  -------------------------- --- -------------------- --- -------------- --- --------------------------- --- -------------- --- ------------------------------------ --- --------------
  รายชื่อกรรมการผู้เข้าร่วมประชุม       การประชุมคณะกรรมการ                          การประชุมคณะกรรมการตรวจสอบ                          การประชุมคณะอนุกรรมการพิจารณาผลตอบแทน       

                                 การเข้าร่วมประชุม (ครั้ง)     จำนวน              การเข้าร่วมประชุม (ครั้ง)            จำนวน              การเข้าร่วมประชุม (ครั้ง)                     จำนวน
                                                          การประชุมทั้งสิ้น                                       การประชุมทั้งสิ้น                                                การประชุมทั้งสิ้น
                                                          (ครั้ง)                                              (ครั้ง)                                                       (ครั้ง)

  1. นายสมบูรณ์ ชินสวนานนท์ *    5                        5                  3                               3                  1                                        1   

  2. นายสาโรช ล้ำเลิศประเสริฐกุล 5                        5                  5                               5                  -                                        -   

  3. นายประวิทย์ ตันติวศินชัย      2                        5                  5                               5                  -                                        -   

  4. นายไพรัช สิฏฐกุล*          5                        5                  2                               2                  -                                        -   

  5. นายวัฒนา เชียงกูล          3                        5                  -                               -                  -                                        -   

  6. นายวรสิทธิ์ โภคาชัยพัฒน์      3                        5                  -                               -                  1                                        1   

  7. นายคเชนทร์ เบญจกุล**      2                        2                  -                               -                  -                                        -   

  8. รศ.ยืน ภู่วรวรรณ           5                        5                  -                               -                  -                                        -   

  9. นายสุเมธ ดำรงชัยธรรม**    1                        2                  -                               -                  1                                        1   

  10. นายยงศักดิ์ เอกปรัชญาสกุล** 2                        2                  -                               -                  -                                        -   

  11. นายทนง โชติสรยุทธ์        5                        5                  -                               -                  -                                        -   

  12. นายวิบูลย์ศักดิ์ อุดมวนิช      5                        5                  -                               -                  -                                        -   

  13. นายพงษ์ศักดิ์ ศิวะภัทรกำพล   5                        5                  -                               -                  -                                        -   

  14.นายธนาชัย ธีรพัฒนวงศ์       -                        1                  -                               -                  -                                        -   

  15. นายสุทธิชัย หยุ่น**         2                        2                  -                               -                  -                                        -   

  16. นายเสริมสิน สมะลาภา **   2                        3                  -                               -                  -                                        -   

  17. นายธนะชัย สันติชัยกูล**     1                        1                  -                               -                  -                                        -   
  -------------------------- --- -------------------- --- -------------- --- --------------------------- --- -------------- --- ------------------------------------ --- --------------

หมายเหตุ *ตามมติที่ประชุมคณะกรรมการบริษัท ครั้งที่ 2/2548 เมื่อวันที่ 12 พฤษภาคม 2548
มีมติแต่งตั้งนายสมบูรณ์ ชินสวนานนท์เป็นประธานกรรมการและแต่งตั้งนายไพรัช สิฏฐกุล
เป็นกรรมการตรวจสอบ

  **ตามมติที่ประชุมคณะกรรมการบริษัท ครั้งที่ 3/2548 เมื่อวันที่ 28 มิถุนายน 2548
  มีมติอนุมัติการลาออกจากการเป็นกรรมการบริษัทฯ ของนายสุทธิชัย หยุ่น และ นายธนะชัย
  สันติชัยกูล โดยมีผลตั้งแต่วันที่ 21 มิถุนายน 2548 และอนุมัติการลาออกของนายเสริมสิน
  สมะลาภา โดยมีผลตั้งแต่วันที่ 28 มิถุนายน 2548 เป็นต้นไป ทั้งนี้ได้แต่งตั้ง นายสุเมธ
  ดำรงชัยธรรม นายยงศักดิ์ เอกปรัชญาสกุล และนายคเชนทร์ เบญจกุล เป็นกรรมการแทน
  ซึ่งมีผลตั้งแต่ วันที่ 28 มิถุนายน 2548 เป็นต้นไป

คณะอนุกรรมการ

คณะกรรมการบริษัทได้แต่งตั้งคณะกรรมการและคณะอนุกรรมการ
เพื่อช่วยในการกำกับดูแลกิจการของบริษัทฯ ดังนี้

1.  คณะกรรมการตรวจสอบ

2.  คณะอนุกรรมการพิจารณาผลตอบแทน

โดยมีรายชื่อของคณะกรรมการ และคณะอนุกรรมการ
และขอบเขตหน้าที่ของคณะกรรมการและคณะอนุกรรมการแต่ละชุด ตามรายละเอียดในข้อ 9.1
โครงสร้างการจัดการ

ระบบการควบคุมและการตรวจสอบภายใน

1.  ระบบการควบคุมและการตรวจสอบภายใน บริษัทฯ ได้ให้ความสำคัญต่อระบบควบคุมภายใน
    ทั้งในระดับบริหารและระดับปฏิบัติงาน จึงได้กำหนดภาระหน้าที่
    อำนาจการดำเนินการของผู้ปฏิบัติงาน ผู้บริหาร ไว้เป็นลายลักษณ์อักษรอย่างชัดเจน
    มีการควบคุมดูแลการใช้ทรัพย์สินของบริษัทฯ ให้เกิดประโยชน์
    และมีการ-แบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
    เพื่อให้เกิดการถ่วงดุลและตรวจสอบระหว่างกันอย่างเหมาะสม
    นอกจากนี้ยังมีการควบคุมภายในที่เกี่ยวกับระบบการเงิน โดยบริษัทฯ
    ได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทฯ มีแผนกตรวจสอบภายใน ทำหน้าที่ตรวจสอบเพื่อให้มั่นใจว่าการปฏิบัติงานหลัก
และกิจกรรมทางการเงินสำคัญของบริษัทฯ ได้ดำเนินการตามแนวทางที่กำหนดไว้ และมีประสิทธิภาพ
รวมถึงตรวจสอบ การปฏิบัติตามกฎหมาย และข้อกำหนดที่เกี่ยวข้องกับบริษัทฯ (Compliance
Control) และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้แผนกตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และได้รับ การประเมินผลงานจากคณะกรรมการตรวจสอบด้วย

2.  การบริหารความเสี่ยง การบริหารความเสี่ยงของบริษัทฯ
    กระทำโดยการประเมินความเสี่ยงใน การประกอบธุรกิจ
    ทั้งที่เป็นปัจจัยภายในและปัจจัยภายนอกอย่างสม่ำเสมอ โดยคณะทำงานซึ่งประกอบด้วย
    ผู้ช่วยกรรมการผู้จัดการ ในสายงานที่เกี่ยวข้องกับแต่ละความเสี่ยง
    และหัวหน้างานในแต่ละหน่วยงานที่เกี่ยวข้อง
    จะวิเคราะห์ถึงสาเหตุที่ทำให้เกิดปัจจัยความเสี่ยงต่างๆ
    การกำหนดมาตรการบริหารความเสี่ยง รวมถึงติดตามการปฏิบัติตามแผนการบริหารความเสี่ยง

รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินของบริษัทฯ และสารสนเทศทางการเงิน
ที่ปรากฏ ในรายงานประจำปี งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีและดำรงรักษาไว้ ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่า การบันทึกข้อมูลทางบัญชีมีความถูกต้อง ครบถ้วน และเพียงพอ
ที่จะดำรงรักษาไว้ซึ่งทรัพย์สิน และเพื่อให้ทราบจุดอ่อน เพื่อป้องกันไม่ให้เกิดการทุจริต
หรือการดำเนินการที่ผิดปกติอย่างมีสาระสำคัญ

ในการนี้ คณะกรรมการ บริษัท ซีเอ็ดยูเคชั่น จำกัด (มหาชน) ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้
ปรากฏในรายงานของคณะกรรมการตรวจสอบ ซึ่งแสดงไว้ในรายงานประจำปีแล้ว

คณะกรรมการมีความเห็นว่า ระบบควบคุมภายในของบริษัท ซีเอ็ดยูเคชั่น จำกัด (มหาชน)
โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของ บริษัท
ซีเอ็ดยูเคชั่น จำกัด (มหาชน) ณ วันที่ 31 ธันวาคม 2548

ความสัมพันธ์กับผู้ลงทุน

คณะกรรมการบริษัทฯ ตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุน และผู้ที่มีส่วนได้เสียของบริษัทฯ
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น
เนื่องจากกิจกรรมในเรื่องดังกล่าวยังมีไม่มากนัก บริษัทฯ จึงยังไม่ได้จัดตั้งหน่วยงานขึ้นมาเฉพาะ
แต่ได้มอบหมายให้รองกรรมการผู้จัดการท่านหนึ่ง ทำหน้าที่ติดต่อสื่อสารกับผู้ลงทุน สถาบัน ผู้ถือหุ้น
รวมทั้งนักวิเคราะห์ และภาครัฐที่เกี่ยวข้อง ซึ่งผู้ลงทุนสามารถติดต่อขอทราบข้อมูลบริษัทฯ ได้ที่โทร.
0-2739-8000 กด 8 หรือที่ e-mail address: ir@se-ed.com และที่ website:
www.se-ed.com

9.5 การดูแลเรื่องการใช้ข้อมูลภายใน บริษัทฯ กำหนดให้ผู้บริหารรายงานการเปลี่ยนแปลง
การถือหลักทรัพย์ ต่อสำนักงานกำกับหลักทรัพย์และตลาดหลักทรัพย์ ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และกำหนดให้การนำเอกสาร
หรือข้อมูลของบริษัทฯ ไปใช้เพื่อประโยชน์ส่วนตัว หรือนำออกนอกบริษัทฯ ก่อนได้รับอนุญาต
รวมทั้งการนำข้อมูลงบการเงินไปใช้เพื่อการซื้อขายหลักทรัพย์ ในช่วง 1
เดือนก่อนที่จะเผยแพร่ต่อสาธารณชน เป็นการกระทำผิดวินัยของบริษัทฯ
หากผู้บริหารหรือพนักงานคนใดกระทำผิดวินัย จะได้รับโทษตั้งแต่การตักเตือน การตัดค่าจ้าง
การพักงานโดยไม่ได้รับค่าจ้าง จนถึงการเลิกจ้าง

9.6 บุคลากร ณ วันที่ 31 ธันวาคม 2548 บริษัทฯ มีพนักงานจำนวน 1,762 คน
แบ่งเป็นพนักงานประจำสำนักงานใหญ่ 808 คน และพนักงานประจำสาขา 954 คน โดยบริษัทฯ
ให้ผลตอบแทนทั้งเงินเดือน โบนัส และเงินสมทบกองทุนสำรองเลี้ยงชีพ เป็นจำนวน 259.95
ล้านบาท (ปี 2547 มีพนักงานจำนวน 1,744 คน ผลตอบแทนทั้งเงินเดือน โบนัส
และเงินสมทบกองทุน เป็นจำนวนเงิน 251.15 ล้านบาท)

นโยบายในการพัฒนาพนักงาน บริษัทฯ
มีนโยบายในการเพิ่มศักยภาพและประสิทธิภาพของบุคลากรขึ้นมาอย่างต่อเนื่อง
เพื่อให้มีความสามารถในการแข่งขัน และรับมือกับวิทยาการใหม่ๆ ที่พัฒนาเปลี่ยนแปลงตลอดเวลา
จึงจัดให้มีการอบรมภายในองค์กร และกับองค์กรภายนอก โดยแบ่งตามหลักสูตรต่างๆ
ที่เหมาะสมกับตำแหน่ง มาตรฐานวิชาชีพ หรือตามเป้าหมายและวัตถุประสงค์ของหน่วยงานย่อย
นอกจากนั้น บริษัทฯ ยังให้ความสำคัญกับการที่ให้พนักงานมีสติ ได้เข้าใจชีวิต
และปรับตัวอยู่ร่วมกับสิ่งรอบข้างอย่างมีความสุข จึงได้ร่วมมือกับ มูลนิธิว่องวานิช เพื่อจัดหลักสูตร
การเจริญสติเพื่อพัฒนาตนและพัฒนางาน ให้แก่พนักงานของบริษัทฯ เป็นการเฉพาะอย่างต่อเนื่อง